钦定古今图书集成/明伦汇编/氏族典/第385卷 > 李瑗
## 钦定古今图书集成/明伦汇编/氏族典/第385卷 > 李瑗

按《唐书庐江郡王瑗传》：“瑗字德圭，武德时例王，累迁
山南东道行台右仆射，与河间王孝恭合讨萧铣，无
功，更为幽州都督。瑗素懦，朝廷恐不任职，乃以右领
军将军王君廓辅行。君廓，故盗也，其勇绝人，瑗倚之。
时隐太子有阴谋，厚结瑗。太子死，太宗召瑗，瑗惧有
变。君廓内险贼，欲以计陷瑗而取己功，说瑗反，瑗从”
之，以内外兵悉付君廓。王利涉以君廓多翻覆，请以
兵属王诜，瑗犹豫，君廓密知之，驰斩诜，即禽瑗，缢之，
传首京师，废为庶人，绝属籍。